«Հայկական գրադարանային ասոցիացիա» հասարակական կազմակերպության առաքելությունը ի սկզբանե հանրապետության գրադարանային ոլորտի աշխատողների համախմբումն է՝ մասնագիտական բազմաբնույթ հիմնախնդիրների լուծման և գրադարանավարների շահերի պաշտպանության նպատակով: Սկզբնավորումից ի վեր կազմակերպությունը, ի նպաստ գրադարանային գործի զարգացման, հանդես է գալիս կարևոր նախաձեռնություններով. պարբերաբար կազմակերպում է գրադարանային գործի զարգացմանը միտված գիտաժողովներ, խորհրդակցություններ, մասնագիտական քննարկումներ, կլոր սեղաններ, ինչպես նաև իրականացնում է մի շարք ծրագրեր` գրադարանային բազմաթիվ հիմնախնդիրների հաղթահարման, հատկապես կադրերի վերապատրաստման և ժամանակակից գրադարանային գործընթացներին նրանց իրազեկելու, մասնագիտական իմացությունները խորացնելու և աշխատանքի արդյունավետությունը բարձրացնելու նպատակով: